**NOTA INFORMATIVĂ**

Cu privire la elaborarea Normelor de personal și a normelor de muncă pentru instituțiile de educație timpurie, ediția 2021

1. **Normele de personal și normele de muncă pentru instituțiile de educație timpurie (în continuare - IET) din Repu**b**lica Moldova, sunt elaborate în conformitate cu art. 140, alin.(1), lit. l) din Codul educației nr.172/2014.**
2. **Prezentul document este elaborat în baza următoarelor acte normative:**
* Regulamentul sanitar al instituției de educație timpurie (HG/2016);
* Regulamentul tip al instituției de educație timpurie (ordin nr.254/2017);
* *Instrucțiunii de organizare a alimentației copiilor și elevilor în instituțiile de învățământ general (HG nr.722/2018);*
* Cadrului de referință al educației timpurii din Republica Moldova (ordin MECC 2018);
* Curriculum-ulului educației timpurii (ordin MECC 2018);
* Standardelor de învățare și dezvoltare a copilului de la naștere până la vârsta de 7 ani (ordin MECC 2018);
* Standardelor naționale profesionale ale cadrului didactic și de conducere din educația timpurie (decizia Consiliului Național pentru Curriculum din 23.08.2010);
* Standardelor de competență profesională ale cadrelor de conducere din învățământul general (ordinul MECC nr.1124 din 20 iulie 2018).
1. Pornind de la premiza, că *Statele provizorii de personal pentru instituțiile de educație* timpurie, ord.542/108 din 21 august 1999, anexa 8, cu modificările ulterioare, sunt depășite de timp și necesită îmbunătățire considerabilă, au fost elaborate aceste ***norme de personal***și***norme de muncă***. Conform documentelor menționate supra, care au stat la baza elaborării acestui document nou, instituția de educație timpurie a căpătat noi funcții și atribuții, care s-au complicat considerabil, în special, atribuțiile și responsabilitățile cadrelor didactice și manageriale, dar și a personalului nedidactic, administrativ-gospodăresc și auxiliar, au apărut noi servicii educaționale și de îngrijire cu responsabilități clare/ distincte.
2. Analiza documentului a arătat, că normele de personal și normele de muncă, la nivelul IET cu diferit număr de grupe sunt stabilite aleator, nu se desprinde vre-un sistem bine definit, clar.

Spre exemplu:

* 1 (una/un) unitate/post de metodist este stabilită și pentru 8 grupe de copii, și pentru 17 grupe, iar 1284 (sau 86,5%) din IET din țară nu au metodist și nimeni nu este împuternicit, prin atribuții distincte, să îndeplinească această funcție;
* 1 (una/un) unitate/post spălătoreasă este stabilită pentru 3 grupe, iar la 6 grupe doar 1,75 (și nu 2 posturi – ar fi fost mai logic); 2 posturi apar tocmai la 8-9 grupe de copii;
* muncitor pentru deservirea clădirii – cu 0,5 post – apare la IET cu 4 grupe de copii, 1 post – de la 7-8 grupe până la 12 grupe, iar 796 IET (sau 53,6%) nu au în state acest cadru auxiliar;
* magazionerul apare doar la creșe-grădinițe (prin substituția postului de cusătoreasă-lengereasă – circulara comună a Ministerului Educației și Științei și Ministerului Finanțelor, nr.04-1/903 din 22.09.1999 și, respective, 02/3-17/98 din 29.09.2020), cu 0,5 post la 3-6 grupe și cu 1 post, începând cu 7 grupe până la 17 grupe (care este legitatea???). Este evident, că volumul/cantitatea de produse alimentare recepționate de la agenții economici și livrate blocului alimentar la IET cu diferit număr de grupe este diferit (mai ales în contextul normelor fiziologice de consum și, respectiv, a normelor financiare mărite), precum și responsabilitățile sunt diferite și mai complexe (mai ales în contextul HG nr.722/2018 cu privire la aprobarea *Instrucțiunii de organizare a alimentației copiilor și elevilor în instituțiile de învățământ general*. La grădinițe nu există, în principiu, post de magazioner – atribuțiile și responsabilitățile acestuia sunt trecute la șef de gospodărie (de ce? – nu este clar).

**Propuneri:**

1. ***Activitatea didactică de 6 ore săptămânal a directorului de IET cu 1-2 grupe, care, actualmente, intră în salariul acestuia – să se scoată și să se redea această normă educatorului.***

Momentan, directorii grădinițelor cu 1-2 grupe de copii realizează 6 ore pe săptămână

activitate didactică la grupa de copii (din contul salariului de director), respectiv, aceste ore se reduc din nr. de posturi de educatori. Practica arată, că în condițiile Statelor provizorii actuale, acești directori, care nu au șef de gospodărie, metodist, de cele mai multe ori – nici asistent medical (din cauza normei mici și, respectiv, a salariului mic), nu realizează activitățile didactice cu copiii la nivelul standardelor solicitate de Curriculum și SÎDC, deseori fiind în situația de a lăsa grupa de copii pe asistentul de educator și plecând să rezolve problemele existențiale ale instituției. Perdanții sunt copiii din aceste grupe.

1. ***Activitatea metodistului – să se instituie cite 0,25 post de metodist pentru fiecare 2 grupe de copii, începând cu 3 grupe.***

Momentan, conform Statelor provizorii (a.1999), 1284 IET (din 1485) sau 86,5% nu au

metodist și doar 201 IET au metodist (13,5%). În condițiile implementării documentelor actuale de politică educațională pe segmentul Educație timpurie prezența metodistului este mai mult decât solicitată.

 În discuțiile cu cadrele didactice și manageriale din țară s-a solicitat categoric să se stabilească câte 0,25 posturi pentru fiecare 2 grupe de copii, începând cu 3 grupe (indiferent de vârsta copiilor). În IET cu 1 sau 2 grupe de copii directorul este obligat să dirijeze lucrul metodic cu cadrele didactice. În cazul acesta serviciul de asistență metodică va fi asigurat în toate IET.

1. ***Serviciile specializate oferite copiilor cu dizabilități/CES în IET***

Statele provizorii de personal din an. 1999 nu prevăd unitate de psiholog, psihopedagog, logoped, kinetoterapeut în IET – extrem de necesare pentru acordarea sprjinului copiilor cu cerințe educaționale speciale (Codul educației, art.53, alin. (3), lit.a) și art.55 (alin.(1), lit.c). Se propune de introdus:

1. unitate/post de psiholog începând cu 100 copii, după cum urmează:
2. 0,5 post la 100 copii-200 copii
3. 1 post la 201-400 copii
4. 1,5 posturi la 401-600 copii
5. 2 posturi la 601 și mai mulți copii

Pentru IET mai mici de 100 copii serviciile specializate vor fi realizate de către psihologul

de la SAP.

2) unitate/post psihopedagog – la 20 copii cu cerințe educaționale speciale;

3) unitate de logoped – la 20 copii cu tulburări grave de limbaj;

4) unitate/ post de kinetoterapeut – la 20 copii cu probleme locomotorii

În cazul IET mici, unde nu este numărul necesar de copii (20) pentru a angaja psihopedagog, logoped, kinetoterapeut, serviciile acestora vor fi acordate de către specialiștii din cadrul SAP. În cazul fondatorilor care au mai multe IET, se poate angaja cite 1 specialist la cîteva IET, cu condiția întrunirii numărului de copii eligibili pentru aceste servicii.

De serviciile psihologului, logopedului, psihopedagogului, kinetoterapeutului vor beneficia circa 1900 copii cu CES din IET, dintre care peste 600 copii sunt cu dizabilități.

1. Statele provizorii de personal din 1999 nu prevăd unitate/post de ***secretar***, însă actualmente volumul de lucru care este de realizat de directorul IET ,,ca secretar” este unul mult mai voluminos celui de acum 10-15 ani și sporește în continuare.

Se propune:

1. 0,5 post/unitate de secretar pentru 4-8 grupe;
2. 0,75 post/unitate de secretar pentru 9-10 grupe;
3. 1 post/unitate de secretar de la 11 grupe și mai mult.

 Lucrările de secretariat în IET cu 1-3 grupe de copii le îndeplinește directorul.

1. **Muncitor pentru deservirea clădirii** – nu este în Statele actuale pentru IET cu 1-3 grupe. Se propune de a institui:
2. 0,25 post/unitate de muncitor pentru deservirea clădirii (ca regulă, lăcătuș) pentru 1-3 grupe;
3. 0,5 post – pentru 4-7 grupe;
4. 1 post pentru 8-11 grupe;
5. 1,25 post pentru 12-15 grupe;
6. 1,5 post pentru 16 grupe și mai mult.
7. **Magazioner** – în Statele provizorii actuale funcția de magazioner lipsește, atribuțiile acestuia sunt plasate la șeful de gospodărie. Însă, în condițiile actuale de organizare a alimentației copiilor în IET, când s-au mărit normele fiziologice de consum, respectiv, s-a mărit volumul de produse alimentare care trebuie recepționat și depozitat, s-au înăsprit cerințele față de procedura de recepționare și păstrare a produselor alimentare la depozit pentru a nu pierde din caitate, dar și față de evidență și raportare (*Regulamentul sanitar pentru instituțiile de educație timpurie*, aprobat prin HG nr.1211/2016, *Instrucțiunea cu privire la organizarea alimentației copiilor și elevilor din instituțiile de învățământ general*, aprobată prin HG nr.722/2018), funcția de magazioner este absolut necesară.

 Se propune:

1. 0,5 post la 5-6 grupe
2. 1 post/unitate la 7-11 grupe
3. 1,5 post/unitate la 12-15 grupe
4. 1,75 post/unitate la 16-19 grupe
5. 2 post/unitate la 20 și mai multe grupe

În IET de 1-4 grupe atribuțiile magazionerului vor fi îndeplinite de către șeful de gospodărie.